ข้าวทิพย์ ธิดาดิน

ข้าวทิพย์ ธิดาดิน นักร้องเพลงลูกทุ่งหญิง สังกัดค่าย แกรมมี่โกลด์ ในเครือ จีเอ็มเอ็ม แกรมมี่ หนึ่งในนักร้องกลุ่ม น้องใหม่ไต่ดาว โครงการ 1 รวมดาวที่ราบสูง เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง สาว ม.ปลายยังอายฮัก, อ้ายอย่าเว้าเล่น, สาวหมอลำส่ำน้อย, อยู่กับเขาเหงาด้วยหรือ, OK. บ่อ้าย, ไม่ได้หมดรักแต่หัวใจหมดแรง ฯลฯ

ข้าวทิพย์ ธิดาดิน มีชื่อจริงว่า ธิดาดิน หินอ่อน เกิดวันที่ 16 สิงหาคม 2532 ที่จังหวัดอำนาจเจริญ จบชั้นประถมศึกษาจากโรงเรียนบ้านสมสะอาดเนินกุง ชั้นระดับมัธยมจากโรงเรียนนาเวียงจุลดิศวิทยา ตำบลนาเวียง อำเภอเสนางคนิคม จังหวัดอำนาจเจริญ เข้าวงการมาด้วยการประกวด น้องใหม่ไต่ดาว โครงการ1 รวมดาวที่ราบสูง ร้องมา แล้วออกอัลบั้ม น้องใหม่ไต่ดาว โครงการ1 รวมดาวที่ราบสูง และ อัลบั้ม สาวหมอลำส่ำน้อย

ข้าวทิพย์ ชื่นชอบและหลงใหลในเสน่ห์ของผ้าไทย จึงเริ่มทำธุรกิจเล็กๆเกี่ยวกับผ้าไหมและผ้าฝ้าย อีกด้วย

เพลงที่เปิด ทางช่อง แฟนทีวี เพลง สาว ม.ปลายยังอายฮัก
อัลบั้มพิเศษ เจ็บบอกให้ไป หัวใจบอกให้กอด เป็นโปรเจ็กพิเศษที่ทางค่ายเพลงได้ให้ มนต์แคน แก่นคูน ร้องคู่กับ ข้าวทิพย์ ธิดาดิน เพื่อให้เป็นนักร้องคู่ขวัญคู่ใหม่ ในใจแฟนอัลบั้มพิเศษ รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 23 ศิลปิน มาร่วมถ่ายทอด 11 บทเพลงเพลงที่คนบอกว่าใช่ ซึ่งเป็นบทเพลงที่เคยโด่งดังในแบบฉบับศิลปินเดี่ยว กลับมาสร้างใหม่ ให้ร้องตามกันได้เป็นคู่ พร้อม 1 บทเพลงขึ้นมาใหม่ อีกหนึ่งบทเพลงคือ เพลง ขอบคุณเธอที่ให้ใจ

เพลงที่เปิด ทางช่อง แฟนทีวี เพลง น้องมากับคำว่าใช่ ร้องคู่กับ มนต์แคน แก่นคูน

อัลบั้มพิเศษ เส้นทางสายคิดฮอด เป็นการรวม 10 ศิลปินจากแผ่นดินอีสาน และอัลบั้มนี้เป็นละครเพลงครั้งแรกของวงการลูกทุ่ง ได้ ครูสลา คุณวุฒิ เป็นผู้กำกับและดูแล นำโดย ต่าย อรทัย, ไผ่ พงศธร, มนต์แคน แก่นคูน, ข้าวทิพย์ ธิดาดิน, เอิ้นขวัญ วรัญญา, ศร สินชัย, เสถียร ทำมือ, มด อุบลมณี, ก้านตอง ทุ่งเงิน และนิ้วก้อย กรรณิการ์เพลงที่เปิด ทางช่อง แฟนทีวี ออกอากาศทุกบทเพลง เนื่องจากเป็นละครเพลง

อัลบั้มพิเศษ ตามฮอยอีสาน เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย ศิริพร อำไพพงษ์, ไหมไทย ใจตะวัน, ต่าย อรทัย, มนต์แคน แก่นคูน, ไผ่ พงศธร และข้าวทิพย์ ธิดาดิน และอัลบั้มชุดนี้ก็สร้างยอดขายสูงสุดของตึกแกรมมี่ในไตรมาสที่ 4
เพลงที่เปิด ทางช่อง แฟนทีวี เพลง สาวนักเรียนตำตอ

อัลบั้มพิเศษ ตามฮอยอีสาน ชุดที่ 3 และชุดที่ 4 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน อีกเช่นเคย นำโดย ศิริพร อำไพพงษ์, มนต์แคน แก่นคูน, ต่าย อรทัย, ไผ่ พงศธร, ข้าวทิพย์ ธิดาดิน และ ต้นคูน อนันตา เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา

เพลงที่เปิด ทางช่อง แฟนทีวี เพลง สายตาพิฆาตเพลงที่เปิด ทางช่อง แฟนทีวี เพลง หงษ์ทองคะนองลำ

อัลบั้มพิเศษ น้องๆ ร้องเพลงพี่นาง เป็นอัลบั้มที่นำเพลงเก่าของ ศิริพร อำไพพงษ์ มาขับร้องใหม่โดยศิลปินลูกทุ่งหญิงรุ่นน้อง ของค่าย แกรมมี่ โกลด์ นำโดย ต่าย อรทัย, เอิร์น สุรัตน์ติกานต์, เปาวลี พรพิมล, รัชนก ศรีโลพันธุ์, ดอกอ้อ ทุ่งทอง, ก้านตอง ทุ่งเงิน, ข้าวทิพย์ ธิดาดิน, นิ้วก้อย กรรณิการ์ และเอิ้นขวัญ วรัญญา ซึ่งอัลบั้มนี้มี 2 ชุด ข้าวทิพย์ ธิดาดิน อยู่ชุดที่ 2

อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด ข้าวทิพย์ ธิดาดิน อยู่ชุดที่ 2
เพลงที่เปิด ทางช่อง แฟนทีวี เพลง จี่หอย (On Air 20 สิงหาคม 2558)